HOOLEKOGU KOOSOLEKU PROTOKOLL

Kunda										9.oktoober 2023

Koosoleku algus 15.00, lõpp 16.00	  
Osalejad: hoolekogu liikmed Ülle Juuse-Tumak, Kairi Lusti, Kalev Kirsipuu
Puudusid Eha Polluks, Evelyn Mägi, Ando Källo
Kutsutud Kunda ÜG direktor Hannes Mets, õppealajuhataja Tiina Linnart.
Koosolekut juhatas Meelis Einstein, protokollis Merle Maimjärv-Mirka
PÄEVAKORD:  

1. Eelmise õppeaasta ülevaade
2. Hoolekogu töö
3. Klasside ühendamine ja tuleviku otsused
4. Info ja küsimused


1. Eelmise õppeaasta ülevaade
Õppealajuhataja Tiina Linnart: 2022/23 õa sügisel õppis koolis 290 õpilast, kevadel 297. 9. klassi lõpetas 26 õpilast, 12. klassi 14 õpilast. 
1.klassi astus 29 õpilast, 10.klassi alustas 16 õpilast. 

Ainult väga heade õpitulemustega õpilasi oli eelmisel õppeaastal kokku 20, heade ja väga heade hinnetele õppis 51 õpilast. Täiendavale õppetööle jäeti 23 õpilast, klassikursust jäi kordama 5 õpilast. Üldist tuge saavad kokku 73 õpilast, tõhustatud tuge 25 õpilast ning erituge 6 õpilast. 

Olümpiaadidel ja erinevatel võistlustel osaleti 200 korral. Jõuti ka vabariiklikele olümpiaadidele ja võistlustele.

Riigieksamitulemused gümnaasiumis olid eelmisel õppeaastal maakonna keskmisest kõrgemad, riigi keskmisega praktiliselt võrdväärsed (lai matemaatika oli nii maakonnas kui meil madalamad võrreldes riigi keskmisega). Inglise keeles saavutasid neli õpilast rahvusvahelisel eksamil C1 keeletaseme, B2 neli õpilast ja B1 neli õpilast.

Põhikooli lõpueksamite tulemused olid maakonna ja riigi  keskmisest kõrgemad vene keeles ja ühiskonnaõpetuses, inglise keele tulemused olid peaaegu samaväärsed maakonna ja riigi keskmisega.  Eesti keele ja matemaatika eksami tulemused olid ligilähedased maakonna keskmisega, aga madalamad riigi keskmisest tulemusest. 
Põhikooli 25st lõpetanust jätkasid kooliteed Kunda Ühisgümnaasiumis 7, teistes gümnaasiumites 10, ametikoolides 8 õpilast. 
Gümnaasiumi lõpetanutest 6 jätkas kõrghariduses, 1 kutsehariduses. Tööle suundus 4 lõpetanut ja kaitseväkke 3 lõpetanut. Gümnaasiumi lõpetanute haridustee jätkub järgmistes õppeasutustes: Tallinna Tervishoiukõrgkool (1), Tallinna Tehnikaülikool (1), Tallinna Sisekaitse Akadeemia (1), Eesti Maaülikool (1), Tallinna Tehnikakõrgkool (1), Tallinna Ülikool (1) ja Pärnumaa Kutsehariduskeskus (1). 

OTSUSTATI: Võtta ülevaade teadmiseks.


2. Hoolekogu töö
Ettepanek kinnitada hoolekogu tööplaan järgmiselt: 
November (27.11)
· tutvumine kooli järgmise viie aasta prognoosiga  (õpilaste arvud)
· eelarve projektiga tutvumine
· klasside ühendamine
· kooli informatsioon
Veebruar (19.02) 
· õppekava muudatustega tutvumine
· huvitegevuse ülevaade 
· õpilasesinduse tegevuse tutvustamine
· tunniaegade võimalikud muudatused
· kooli informatsioon.
Juuni: 
· sisehindamise ülevaade
· kooli informatsioon.
September 
· õppeaasta kokkuvõte (riigieksami tulemused,  vastuvõtu kokkuvõte jms).
· valmisolek uueks õppeeastaks (olemasolevad õpetajad jms)
· hoolekogu töökava
· kooli informatsioon. 

OTSUSTATI: Kinnitada hoolekogu tegevuskava, vajadusel seda jooksvalt täiendada.

3. Klasside ühendamine ja tuleviku otsused
Direktor Hannes Mets andis ülevaate enda eesmärkidest ja väljakutsetest. Murelikuks teeb, et kodu gümnaasiumis valib jätkata vaid väikene osa põhikooli lõpetajatest (7 õpilast sel õppeaastal, 10 õpilast valis mõne teise gümnaasiumi). Vajalik on olukorda analüüsida ja leida viise, et noored valiksid meie gümnaasiumi.  Eesmärk 5 aasta jooksul 90 õpilaseni jõuda. Mõttekoht kuidas seda saavutada? 

Toimus arutelu, kus toodi välja murekohtadena aegunud ja vana mööbel, ebamugav transpordilahendus Kunda suunal teistest valla piirkondadest. Tõhustada koostööd valla teiste koolidega. 

Õpilaste esindaja tõi välja, et õpilaste ootus on, et õpetajad arvestaksid rohkem nende individuaalsusega. 
Hoolekogu ettepanek õpilastele ja õpetajatele mõelda ja tuua rohkem välja ka seda, mis on täna juba hästi. Ka see on oluline. 
Gümnaasiumi osas 90 õpilast viie aasta jooksul tundus hoolekogule pigem ebareaalne, küll aga ollakse nõus, et olukord vajab põhjalikumat analüüsi.

Kuulati õppealajuhatajat Tiinat:  on tekkinud vajadus ühendada kaks  4. klassi.  Klassis on ühendatud kujul 24 õpilast. Õppetöö täies koosseisus toimub loetud tundides. 

OTSUSTATI: 
1. Kool teeb statistika järgmiseks hoolekoguks, milline on õpilaste prognoos järgmise viie aasta jooksul (Kunda, Vasta ja Aseri põhjal). 
2. Kinnitada 4. klasside ühendamine. 


4.Info ja küsimused
Kuulati direktor Hannes Metsa: kool on täna kaetud vajalike õpetajatega. Tähtajalise lepinguga võeti tööle kaks inimest - üks liikumise arendamise suunal ja teine asus tööle inglise keele õpetajana ja on toeks tugimeeskonna töös.


OTSUSTATI: teadmiseks võtta.


Meelis Einstein							Merle Maimjärv-Mirka
Esimees								Protokollija
